Williams järjestää myöhemmin tässä kuussa testin, jossa se arvioi Paul di Restan sekä Robert Kubican mahdollisuuksia ajaa Strollin tallikaverina ensi vuonna. Di Resta on ajanut viimeksi formuloissa tämän kauden Unkarin GP:ssä. Skotti paikkasi tuolloin sairastunutta Felipe Massaa. Kubica ei ole ajanut formuloissa kauden 2010 jälkeen. Paha rallionnettomuus vuoden 2011 alussa vaurioitti puolalaisen oikean käden lähes käyttökelvottomaksi.